Aalborg Stiftstidende, 1844-04-22
Jmellem Mexico og Frankrig truer en alvorlig Confliet med at frembryde. Mexico staaer nemlig endnu til Restance med 3 Millioner i Krigscontribution fra Feldttoget i 1838. der endte med San Juan de Ullaas Jndtagelse. Jernbanerne have i den senere Tid vakt en Jnteresse, som overgaaer al Forventning. Hamburger neue Zeitung" beretter saaledes, at der er tegnet Actier til et Antal af omtrent 53 Millioner Thaler til den projecterede Bane mellem Cöln og Crefeld, imedens Bekostningen ikkun er calculeret til 2400,000 Thaler. Den store Jnteresse, som saavel ved dette som saa mange andre lignende Foretagender har viist sig, maa naturligviis forundre Mange, men undersøger man, hvorledes den ved de mange Jernbaners Anlæggelse vundne Erfaring, og derunder gjorte Forbedringer, have forandret saadanne Entrepriser fra rene Speculationer til Foretagender, som kunde grundes paa en solid Basis, da bliver det mindre paafaldende, at Capitalisterne paa en Tid, da Pengemarkederne ere oversvømmede med Capitaler, benytte en saa god og gavnlig Leilighed til deres Anvendelse, som saadanne Foretagender frembyde. Det er nu ikke meer end omtrent 13 1/2 Aar siden at Banen imellem Liverpool og Manchester blev aabnet, og faa Aar siden at Jernbanerne bleve indførte i Tydskland. Ved Anlæggelsen af Banen imellem Leipzig og Dresden vaklede man endnu imellem hvilke Principer, der burde følges ved Banens Construction, og anvendte derfor flere forskjellige Principer. Det ene af disse viste sig aldeles uhensigtsmæssigt og man maatte derfor, ligesom tidligere i Belgien, med megen Bekostning omlægge en stor Deel af Banen. Som Følge heraf bleve Omkostningerne ved Reparationerne saa betydelige, at Actierne vare i længere Tid under pari, men efter at solidere og bedre Constructioner ere blevne anvendte overalt, ere de aarlige Omkostninger saaledes formindskede, at Actierne nu staae i 144 3/4 pCt.; og medens de, som en naturlig Følge af den større Erfaring og efterhaanden indtrædende Forbedringer, stedse formindskes, tiltager Communicationen, deels som Følge af Forbindelsen med andre Baner og deels fordi Transportomkostningerne stedse formindskes. Disse udgjorde tidligere ved flere Baner ca. 60 pCt. af Bruttoindtægten, men ere i den senere Tid reducerede til 40 pCt., og Opfindelsernes store store Fremskriden lover endnu større Forringelse. Det er disse uimodsigelige Facta, som i den senere Tid have bidraget saameget til at give saadanne Foretagender en solid Basis og derfor befæste Tilliden til Samme hos Pengemændenne. De handle nu ei mere som tidligere iblinde ved at anlægge deres Capitaler i Jernbaner. En Mand, med et godt praktisk Blik, og som har gjort sig bekjendt med de Omstændigheder, som meest forøge Bekostningerne ved en saadan Banes Anlæggelse, kan nemlig ved at paasee, at et ikke ugunstigt Terrain vælges, let beregne, hvad en Banes Anlæggelse en Summa omtrentlig vil koste, og, efter statistiske Data calculere den Trafik, som kan forventes. Han kan endvidere beregne, hvormeget Transporten vil koste, og han kan med Sikkerhed antage, at de aarlige Omkostninger ved Samme ville formindskes, imedens Jndtægterne deels som Følge heraf og deels fordi Trasikken tiltager ved Forbindelse med andre Communicationer, ville blive forøgede. (B. Td.)